दिल्ली में नशे की बुरी आदत से अवयस्कों को दूर रखने के लिये प्रशासन ने पान, तंबाकू और सिगरेट बेचने वालों के लिये 18 साल से कम आयु के युवको को नशे से संबंधित पदार्थ न बेचने का प्रावधान बनाया है, लेकिन कुछ विक्रेता अपनी बिक्री बढ़ाने के लिये प्रशासन के इस नियम को भी ताक पर रख रहे हैं। नशीले पदार्थ बेचने वाली ऐसी कई अस्थायी दुकानें तो स्कूलों के आस पास भी मौजूद हैं जहां से 18 साल से कम उम्र के छात्र आसानी से नशीले पदार्थ खरीद कर बेरोकटोक नशा करते हैं। हालांकि 18 साल से कम आयु के युवाकों को नशीले पदार्थ बेचने के साथ साथ सार्वजनिक स्थलों पर धूम्रपान करना भी प्रशासन ने पूरी तरह वर्जित किया हुआ है। लेकिन दोनों में से कोई भी नियम लागू होता नही दिख रहा है।